  Виталий Пронин Алкоголь юонъёслэсь бырон учыръёс туэ ар ӵоже 162 пала лыдъясько. Роспотребнадзорлэн Удмурт ёзэз ивортэмъя, та лыдпус, кылем арлэн та вакытэныз ӵошатыса, 1,4 поллы ичигес. Алкоголь юонъёслэсь шугомон учыръёс тужгес но трос пусъемын Кез ёросын (сю муртлы быдэ 23 учыр), Красногорск ёросын - 21 учыр но Кизнер палъёсын - 20 учыр.Кудӟытӥсь юонъёслэсь шугомон учыръёс пӧлысь 48 учырын адямиосты утьыны ӧз луы ни. Та муген улонысь кошкемъёслэн лыдзы сю сюрс муртлы быдэ 3,16 учыр усиз. та ласянь висъяськиз Красногорск ёрос: шаермыя шоро-куспо лыдпусэн ӵошатыса, улонысь кошкисьёслэн лыдзы отын 6,6 поллы тросгес. Бырон учыръёс тужгес но ӵем пумисько ужтэк пукисьёс пӧлын.Елена Тугашова Туспуктэм: pro-goroda.ru Теги: калык юон  